Археологик коллекцияға Һары ҡәберлегенән табылған көҙгө , Ғүмәр ҡәберлегенән болан рәүешендәге алтын өҫтәмәләр , Бахмут ҡәберлеге , Яңы Турбаҫлы ҡурғандары , Ҡараяҡуп ҡаласығы табылдыҡтары ; этнографик коллекцияға — ҡатын-ҡыҙҙар һәм ир-егеттәр милли кейеме , башҡорттарҙың ( ҡара : Башҡорт кейеме ) һәм Башҡортостандың башҡа халыҡтарының традицион биҙәүестәре , ағастан эшләнгән өй кәрәк-ярағы , һунарсы ҡорал-ҡорамалдары , йорт йыһазы ; тәбиғи тарихтыҡына “ Ҡыҙыл асҡыс ” метеориты , урал йәшмәһе , имеҙеүселәрҙең һөйәктәре һ.б. инә .